मैले शरीरमा हुने सुगरको मात्राको खबर पढेको थिएँ। खबरमा भनिएको थियो– आरम्भमा १४० को तहसम्म सामान्य मानिन्थ्यो रे! मैले पढ्दा त्यो १२६ मा झरेको थियो। एक्कासि १४ प्वाइण्टको फरक। १४ प्वाइण्ट तल झर्दा भारतमा मात्रै ५४ करोड मान्छेमा सुगर थपियो रे! खबरमा भनिएको थियो– सुगरको उच्चतम मात्रा १४ प्वाइन्ट झर्नुको मूल कारण रहेछ– ११ जनाको त्यो छानबिन कमिटीमा आठ जना भद्रभलाद्मीहरू सुगरको औषधि उत्पादन गर्ने कम्पनीका सल्लाहकार रहेछन्। यो पनि पुँजीवाद नै हो।
